সোম-মঙ্গল দক্ষিণে বিক্ষিপ্ত বৃষ্টি, উত্তরে উন্নতি হবে আবহাওয়ার

কলকাতা: রথের (Rath Yatra 2024) দিন দপায় দফায় বৃষ্টি হয়েছিল কলকাতা সহ দক্ষিণবঙ্গে। উল্টো রথেও কি ভিজবে শহল কলকাতা সহ দক্ষিণবঙ্গে এ প্রশ্ন এখন সবার মনে। আলিপুর আবহাওয়া দফতরের পূর্বাভাস অনুযায়ী, উলটো রথে বৃষ্টির সম্ভাবনা কম। গোটা জুলাই মাস জুড়ে দক্ষিণে ভারী বৃষ্টি (Heavy Rain) সম্ভাবমনা কম। হালকা থেকে মাঝারি বৃষ্টিতে সন্তুষ্ট থাকতে কলকাতা সহ দক্ষিণবঙ্গবাসীকে। উত্তরবঙ্গের তিন জেলায় ভারী বৃষ্টি চলবে।

রবিবার বিক্ষিপ্ত বৃষ্টিতে ভিজেছে কলকাতা। আবহাওয়া দফতরের পূর্বাভাস অনুসারে, সোম-মঙ্গলও বৃষ্টিহীন কাটবে না। সোমবার এবং মঙ্গলবার দক্ষিণবঙ্গের প্রায় প্রতি জেলাতেই বিক্ষিপ্ত বৃষ্টি হবে। তবে ভারী বৃষ্টির সম্ভাবনা নেই। বেশ কয়েকটি জেলায় হালকা থেকে মাঝারি বৃষ্টি হতে পারে। কোনও জেলায় সতর্কতা জারি করা হয়নি। বুধ ও বৃহস্পতিবার বৃষ্টি আরও কমবে দক্ষিণবঙ্গে। শুক্রবার থেকে ফের বিক্ষিপ্ত বৃষ্টিতে ভিজতে পারে দক্ষিণবঙ্গ (South Bengal Rain)। আবহাওয়া দফতরের পূর্বাভাস অনুসারে, কলকাতায় ভারী বৃষ্টির সম্ভাবনা নেই। বজায় থাকবে আর্দ্রতাজনিত অস্বস্তি। সোমবার বজ্রবিদ্যুৎ-সহ বৃষ্টি হতে পারে কলকাতায়। হালকা বৃষ্টি হতে পারে, কলকাতা, হাওড়া, হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুরে। মাঝারি বৃষ্টি হতে পারে ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়ায়।

আরও পড়ুন: মেমারির তরুণীর অস্বাভাবিক মৃত্যু কলকাতায়

এবার দুর্যোগ থেকে মুক্তি পেতে পারেন উত্তরবঙ্গবাসী। ধীরে ধীরে উন্নতি হবে আবহাওয়ায়। মঙ্গলবার থেকে শনিবার পর্যন্ত উত্তরবঙ্গে বৃষ্টি (North Bengal Rain) কমবে। তবে সোমবার দার্জিলিং, কালিম্পং ও জলপাইগুড়িতে ভারী বৃষ্টির পূর্বাভাস।